Youtube planlægger pause-reklamer

Inden længe vil du blive fodret med reklamer, hvis du trykker på pause i en Youtube-video. Det melder flere medier. Tiltaget skal generere flere indtægter til selskabet og tilbyde annoncører en “unik mulighed for at fange seerens opmærksomhed”.

Pause-reklamer kan ikke afbrydes. De starter automatisk, når brugeren trykker på pause-knappen.

Konceptet er allerede testet på tv-platformen. Under fremlæggelsen af den seneste kvartalsrapport fortalte Google, at reklamerne er en stor succes. De giver god branding og kan sælges til annoncører til en høj pris. Det blev samtidig indikeret at pause-reklamerne skulle udvides til flere brugere.

Om dette også gælder for mobil- og tabletbrugere vides ikke.

Det vides heller ikke hvordan det nye reklameformat vil tackle ad-blockere, som Youtube har taget kampene op mod.

Læs mere: Youtube: Ingen reklamer – ingen video.

Youtube planlægger pause-reklamer