YouTube har fået PiP

Endelig, vil nogen nok mene. Tilbage i 2020 lancerede Apple picture-in-picture (eller billede-i-billede, om man vil) sammen med iOS 14. Funktionen giver mulighed for, på både iPhone og iPad, at forlade en app med videoindhold og fortsætte i et lile flytbart vindue. I mens kan enheden så benyttes til andre gøremål.

Enormt praktisk, men først nu begynder verdens største videotjeneste altså at udrulle funktionen i deres egen app. Der har været brugertests og måder hvorpå man kunne snyde sig til funktionen. Men nu er det officielt i en annoncering fra YouTube.

it's happening! picture-in-picture is slowly rolling out for YouTube on iPhone & iPad, & just like on Android, will be avail to:

Premium members globally &
non-Premium members in US (non-music only)

it’s been a long time coming all the details https://t.co/mNbPWWE21n pic.twitter.com/ZeBY48KOhH
— TeamYouTube (@TeamYouTube) July 11, 2022

Sådan fungerer det: Vælg blot en YouTube-video og forlad så app’en (ved at swipe op fra bunden af skærmen, ellers trykke på Hjem-knappen). Videoen vil fortsætte med at spille i et mini-vindue, som du kan ændre størrelse på og flytte rundt på skærmen.

Google har i forbindelse med udrulningen af picture-in-picture udtalt: “Vi er bevidste om at det har været en langsom udrulning af en stærkt ønsket feature. Vi vil gerne takke alle der har givet feedback under vores tests (inklusiv fornyligt på youtube.com/new) og har ventet tålmodigt på dette øjeblik!”.

Tilgængelighed i Danmark

I USA er picture-in-picture på YouTube tilgængelig for alle brugere. Dog kun på ikke-musik-indhold. Herhjemme kræves et Premium-abonnemt på YouTube, som lige nu har en pris på 119 kroner pr. måned. Hvis du ha et Premium-abonnement, så kan funktionen slås til under ‘generelt’ i dine YouTube-indstillinger.

YouTube har fået PiP